CELEX: 32017D1406
Language: hr
Date: 2017-07-31 00:00:00
Title: Provedbena odluka Komisije (EU) 2017/1406 оd 31. srpnja 2017. o određivanju lokacija zemaljske infrastrukture sustava EGNOS (Tekst značajan za EGP. )

1.8.2017   
            
            
               HR
            
            
               Službeni list Europske unije
            
            
               L 200/4
            
         PROVEDBENA ODLUKA KOMISIJE (EU) 2017/1406
   оd 31. srpnja 2017.
   o određivanju lokacija zemaljske infrastrukture sustava EGNOS
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (1), a posebno njezin članak 12. stavak 3. točku (c),
   budući da:
   
               (1)
            
            
               Sustav EGNOS pripada Europskoj uniji u skladu s člankom 6. Uredbe (EU) br. 1285/2013. Unija je u potpunosti preuzela sustav 1. travnja 2009., što je bilo predmet razmjene dopisa od 24. ožujka i od 31. ožujka 2009. između Europske svemirske agencije i Komisije, a odobreno je Odlukom Komisije od 31. ožujka 2009. (2) Komisija je u dopisu od 31. ožujka 2009. Europskoj svemirskoj agenciji navela da predmetnu imovinu prihvaća de facto i de jure u zatečenom stanju.
            
         
               (2)
            
            
               Zemaljska infrastruktura sustava EGNOS sastoji se koordinacijskog centra za uporabu sustava, centara za nadzor misije, postaja za praćenje signala i njegova integriteta, postaja za komunikaciju s geostacionarnim satelitima, uslužnog centra i sigurne mreže za prijenos podataka.
            
         
               (3)
            
            
               Koordinacijski centar za uporabu sustava jezgra je uporabe sustava EGNOS jer se u njemu upravlja operativnim aktivnostima i održavanjem sustava. Nalazi se u Toulouseu u Francuskoj gdje je utemeljen 2004., prije nego što je Unija stekla sustav. Tu lokaciju ne bi trebalo dovoditi u pitanje sve dok odgovara potrebama programa, dok se ostvaruje korist od u nju uloženih javnih sredstava i dok zadovoljava sigurnosne zahtjeve u suradnji s državom članicom na čijem se državnom području nalazi koordinacijski centar za uporabu sustava. Osim toga, preseljenje bi moglo negativno utjecati na troškove i narušiti funkcioniranje sustava.
            
         
               (4)
            
            
               Zadaća je obaju centara za nadzor misije stalno pratiti i nadzirati stanje i funkcioniranje sustava. Nalaze se u Ciampinu u Italiji i Torrejonu u Španjolskoj gdje su utemeljeni 2004., odnosno 2003., prije nego što je Unija stekla sustav. Te dvije lokacije ne bi trebalo dovoditi u pitanje sve dok odgovaraju potrebama programa, dok se ostvaruje korist od u njih uloženih javnih sredstava i dok zadovoljavaju sigurnosne zahtjeve u suradnji s državama članicama na čijim se državnim područjima nalaze centri za nadzor misije. Osim toga, preseljenje bi moglo negativno utjecati na troškove i narušiti funkcioniranje sustava.
            
         
               (5)
            
            
               Zadaća je postaja za praćenje signala i njegova integriteta (RIMS) lokalno nadzirati dobro funkcioniranje globalnih navigacijskih satelitskih sustava (GNSS). One u stvarnom vremenu iznimno precizno mjere razlike između podataka o geolokaciji dobivenih na temelju signala koje odašilju ti sustavi i njihova vlastita poznatog referentnog položaja. Lokacije za njih odabiru se vodeći prije svega računa o tehničkoj potrebi da ih se usklađeno zemljopisno rasporedi na cijelom području koje pokriva sustav EGNOS, ali i o mogućim postojećim instalacijama i opremi i poštovanju sigurnosnih zahtjeva u suradnji s državama članicama i trećim zemljama na čijim se područjima te postaje nalaze.
            
         
               (6)
            
            
               Broj i lokacije postaja RIMS mogu se mijenjati ovisno o stupnju napretka programa i njegovim potrebama te posebice o proširenju pokrivenosti u skladu s odredbama članka 2. stavka 5. trećeg podstavka Uredbe (EU) br. 1285/2013. Mogu se mijenjati i na temelju rezultata analiza sigurnosnog rizika, posebice kad je riječ o postajama RIMS u trećim zemljama.
            
         
               (7)
            
            
               Postaje za komunikaciju s geostacionarnim satelitima (NLES) odašilju korigirane podatke prema transponderima EGNOS-a instaliranima na geostacionarnim satelitima kako bi prijamnici signala GNSS-a koji se nalaze na području pokrivenom sustavom EGNOS mogli izvršiti korekcije prilagođene svojoj geolokaciji. Za svaki geostacionarni satelit postoje dvije postaje NLES. Njihove lokacije u prvom redu odražavaju tehničke zahtjeve, posebice potrebu lokalnog povezivanja opreme sustava EGNOS s opremom za prijenos signala koja pripada operaterima geostacionarnih satelita na kojima su instalirani transponderi EGNOS-a, ali računa se vodi i o sigurnosnim zahtjevima.
            
         
               (8)
            
            
               Broj i lokacije postaja NLES mogu se mijenjati ovisno o stupnju napretka programa i njegovim potrebama te posebice o životnom vijeku transpondera EGNOS-a instaliranih na geostacionarnim satelitima u orbiti i odabiru satelita na koje će se postaviti budući transponderi.
            
         
               (9)
            
            
               Uloga je uslužnog centra dvojaka: nadzirati kvalitetu signala i podataka koje odašilju transponderi instalirani na geostacionarnim satelitima i poslužiti kao sučelje s korisnicima EGNOS-a. Osim toga, osigurava širenje komercijalnih podataka EDAS-a u pogledu članka 2. stavka 5. točke (b) Uredbe (EU) br. 1285/2013. Nalazi se u Torrejonu u Španjolskoj gdje je utemeljen 2004., prije nego što je Unija stekla sustav. Tu lokaciju ne bi trebalo dovoditi u pitanje sve dok odgovara potrebama programa, dok se ostvaruje korist od u nju uloženih javnih sredstava i dok zadovoljava sigurnosne zahtjeve u suradnji s državom članicom na čijem se državnom području nalazi uslužni centar. Osim toga, preseljenje bi moglo negativno utjecati na troškove i narušiti funkcioniranje sustava.
            
         
               (10)
            
            
               Kako bi se osiguralo da su svi dijelovi zemaljske infrastrukture EGNOS-a međusobno povezani sigurnom vezom u stvarnom vremenu, ti su dijelovi povezani sigurnom mrežom za prijenos podataka EWAN („širokopodručna mreža (WAN) EGNOS-a”), posebno namijenjenom za rad sustava. Zbog njezinih fizičkih svojstava lokacija te mreže ne može biti predmet odlučivanja i ne može je se precizirati u ovoj Odluci.
            
         
               (11)
            
            
               Trebalo bi odobriti lokacije koordinacijskog centra za uporabu sustava, centara za nadzor misije, postaja RIMS, postaja NLES i uslužnog centra, koji čine zemaljsku infrastrukturu sustava EGNOS.
            
         
               (12)
            
            
               Mjere predviđene ovom Odlukom u skladu su s mišljenjem Odbora osnovanog na temelju članka 36. stavka 1. Uredbe (EU) br. 1285/2013,
            
         DONIJELA JE OVU ODLUKU:
   Članak 1.
   Lokacije koordinacijskog centra za uporabu sustava, centara za nadzor misije, postaja za praćenje signala i njegova integriteta, postaja za komunikaciju s geostacionarnim satelitima i uslužnog centra, koji čine zemaljsku infrastrukturu sustava EGNOS, utvrđuju se u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 31. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 1.
   
   
      (2)  COM(2009) 2386
   
      PRILOG
      
                  Naziv
               
               
                  Lokacija
               
            
                  Koordinacijski centar za uporabu sustava
               
               
                  Toulouse (Francuska)
               
            
                  Centri za nadzor misije
               
               
                  Ciampino (Italija), Torrejon (Španjolska)
               
            
                  Postaje za praćenje signala i njegova integriteta (RIMS)
               
               
                  Aalborg (Danska), Abu Simbel (Egipat), Azori (Portugal), Agadir (Maroko), Al'Aqaba (Jordan), Aleksandrija (Egipat), Atena (Grčka), Berlin (Njemačka), Catania (Italija), Ciampino (Italija), Cork (Irska), Djerba (Tunis), Egilsstaðir (Island), Gävle (Švedska), Glasgow (Ujedinjena Kraljevina), Gölbaşı (Turska), Gran Canaria (Španjolska), Haifa (Izrael), Hartebeesthoek (Južna Afrika), Jan Mayen (Norveška), Kijev (Ukrajina), Kirkenes (Norveška), Kourou (Francuska), Kuusamo (Finska), Lappeenranta (Finska), La Palma (Španjolska), Lisabon (Portugal), Madeira (Portugal), Malaga (Španjolska), Moncton (Kanada), Nouakchott (Mauretanija), Oran (Alžir), Palma de Mallorca (Španjolska), Pariz (Francuska), Reykjavik (Island), Santiago de Compostela (Španjolska), Sofija (Bugarska), Svalbard (Norveška), Swanwick (Ujedinjena Kraljevina), Toulouse (Francuska), Tromsø (Norveška), Trondheim (Norveška), Varšava (Poljska), Zürich (Švicarska)
               
            
                  Postaje za komunikaciju s geostacionarnim satelitima (NLES)
               
               
                  Aussaguel (Francuska), Betzdorf (Luksembourg), Burum (Nizozemska), Cagliari (Italija), Fucino (Italija), Rambouillet (Francuska), Redu (Belgija)
               
            
                  Uslužni centar
               
               
                  Torrejon (Španjolska)